ગુજરાત વિધાનસભાની ચૂંટણીના પરિણામો આવ્યા પછી ઇન્ડિયા ટીવીના ઇન્ટરવ્યૂમાં જીજ્ઞેશ મેવાણીએ કહ્યું કે પીએમ મોદીના ભાષણ પકાઉ થઇ ગયા છે. અને હવે તે ઝુમલેબાજી સિવાય કશું નથી કરી રહ્યા. ના જ તેમના ભાષણમાં કોઇ કંટેન્ટ છે. માટે તેમણે નિવૃત્તિ લઇને થોડા સમય આરામ કરી લેવો જોઇએ. નોંધનીય છે કે આ પહેલા પીએમ મોદીએ ગુજરાતના આ ત્રણેય નવા નેતાઓ પર જાતિવાદની રાજનીતિ કરવાનો આક્ષેપ કર્યો હતો. જેના જવાબમાં જીજ્ઞેશે જણાવ્યું કે અલ્પેશ, હાર્દિક અને હું ત્રણેય મળી વિકાસ અને રોજગારીની વાત કરીએ છીએ, જાતિવાદની નહીં.